stanford-oval/wikipedia huggingface dataset:
Ignatius Anthony Catanello

Ignatius Anthony Catanello (23. heinäkuuta 1938 Brooklyn – 11. maaliskuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 28. toukokuuta 1966 ja nimitettiin sen vihkipiispaksi sekä Deultumin titulaaripiispaksi 28. kesäkuuta 1994. Piispaksi vihkiminen seurasi 22. elokuuta. Pääkonsekraattorina toimi Thomas Vose Daily, jota avustivat Joseph Michael Sullivan ja René Arnold Valero.
Catanello erosi tehtävistään vihkipiispana 20. syyskuuta 2010.
Iili

| Iili |
| --- | --- |
Luoja(t):  Chris Claremont   Paul Smith
Kustantamo:  Marvel Comics
Ensiesiintyminen:  Uncanny X-Men #179 (1984)
Henkilötiedot
Oikea nimi:  Elokuvassa Jimmy
Status:  Aktiivinen
Edelliset ryhmäsidokset:  Tekijä-X   Morlokit
Voimat:  Mutanttivoimien sulkeminen
Iili on Marvel Comicsin sarjakuvahahmo. Iili esiintyi ensimmäisen kerran Uncanny X-Men -lehden osassa 179, jossa hänet esitellään Manhattanin viemäreissä asuvaksi morlokiksi.
Hahmon elämäkerta

Vihreäihoisen Iilin vanhemmat hylkäsivät hänet jo lapsena, kun Iilin mutaatio ilmeni. Morlokki Caliban kuitenkin löysi hänet ja vei Iilin morlokkien asuttamiin viemäreihin Annaleen hoitoon, joka kasvatti Iilin sekä muita orpoja mutantteja omina lapsinaan. Ajan myötä Iili ystävystyi Tekijä-X:n suojeleman Artie Maddicksin kanssa ja tapasi myös Ryhmä-X:n useaan otteeseen.
Myöhemmin Herra Pahuus lähetti palkkaamansa marauderit viemäristöön tappamaan kaikki morlokit päästäkseen eroon "geneettisesti epäpuhtaista" mutanteista. Useiden morlokkien kuollessa, Iili ja Caliban selviytyivät Voimajengin ja Tekijä-X:n avulla. Menetettyään kotinsa viemäreissä, Iili jäi Artien kanssa Tekijä-X:n joukkoon, kunnes he ilmoittautuivat St. Simonsin yksityiskouluun, joka hyväksyi oppilaikseen mutanttilapsia.
Pian alettuaan käydä tätä koulua, Iili ja Artie joutuivat mutantteja metsästäneiden demonien kaappaamiksi. Iilin teknologisesti paranneltu mutanttiystävä, Taki Matsuya, ja mutanttiryhmä X-Terminaattorit hyökkäsivät yhdessä Uusien Mutanttien kanssa demoniuhkaa vastaan. Taistelu vaaransi koko New Yorkin ja usea sivullinen kuoli ennen kuin taistelu päättyi ja Iili sekä Artie vapautuivat.
Muissa medioissa > Elokuva

Iili esiintyy elokuvassa X-Men: Viimeinen kohtaaminen, jossa häntä esittää Cameron Bright. Häntä kutsutaan pääasiassa Jimmyksi, mutta myös koodinimi Iili esiintyy Pedolle annetuissa kansioissa. Elokuvassa Iili on tärkeässä osassa, sillä hän on mutantteja "parantavan" lääkkeen lähde. Sarjakuvista poiken elokuvan Iili on tavallisen ihmisen näköinen eikä hänellä ole vihreää ihoa. Hänen voimiinsa kuuluu tahaton mutanttivoimien sulkeminen tietyltä etäisyydeltä ja mutanttigeenien vaikutusten poistaminen. Esimerkiksi Pedon ojentaessa kättä Jimmyä kohti, hänen kätensä menettää hetkittäisesti karvapeitteensä.
Lääke ei kuitenkaan miellytä kaikkia, sillä Magneto suunittelee Jimmyn tappamista ja hyökkää mutanttijoukkoineen Alcatrazille, jossa Jimmyä pidettiin turvassa. Juggernaut ryntää puolustuslinjan lävitse tehtävänään pojan tappaminen muiden taistellessa ulkopuolella Ryhmä-X:ää ja laitoksen puolustusvoimia vastaan. Juggernautia nopeampi Varjokissa kuitenkin ehtii Jimmyn luokse ensin ja pelastaa tämän. Taistelun loppuessa Jimmy lähtee saarelta Varjokissan ja Jäämiehen kanssa. Elokuvan lopussa nähdään, että Jimmy on liittynyt oppilaaksi Xavierin kouluun, jonka uutena johtajana toimii Storm.
Ignatius Chama

Ignatius Chama (s. 12. elokuuta 1957) on sambialainen roomalaiskatolinen arkkipiispa. Hänet vihittiin papiksi Mansan hiippakuntaan 12. elokuuta 1984 ja nimitettiin Mpikan hiippakunnan piispaksi 17. heinäkuuta 2008. Piispaksi vihkiminen seurasi 28. syyskuuta. Pääkonsekraattorina toimi Nicolas Girasoli, jota avustivat George Cosmas Zumaire Lungu ja James Mwewa Spaita.
Chama nimitettiin 12. tammikuuta 2012 Kasaman arkkihiippakunnan arkkipiispaksi.
Kivilaitumet

| Kivilaitumet |
| --- | --- |
 Elokuvan juliste
Ohjaaja:  Donagh Coleman
Käsikirjoittaja:  Donagh Coleman
Kuvaaja:  Timo Peltonen, Johannes Lehmuskallio, Donagh Coleman
Leikkaaja:  Breege Rowley
Valmistustiedot
Valmistusmaa:   Suomi, Irlanti, Englanti
Tuotantoyhtiö:  Illume Oy, Wildfire Films, Orchid Pictures
Ensi-ilta:  Marraskuu 2008
Kesto:  65 minuuttia
Alkuperäiskieli:  ladakhi
Aiheesta muualla
IMDb
Elonet
Infobox OKNimi-testi OK: 
Kivilaitumet (engl. Stone Pastures) on vuonna 2008 kansainvälisenä yhteistuotantona valmistunut dokumenttielokuva.
Synopsis

Paimentolaisperhe asuu Himalajalla Chantangin ylängöllä Ladakhissa. Kylmässä autiomaassa perhe tulee niukasti toimeen kasvattamalla pashmina-vuohia. Paimentolaisten kasvattamien vuohien lämmittävä karvapeite on ylellisten Kashmir-shaalien raaka-aine. Se on perheen ainoa tulonlähde ja siitä riippuu myös perheen lapsien koulunkäynti.
Tuotantoryhmä

Käsikirjoitus: Donagh Coleman
Ohjaus: Donagh Coleman
Kuvaus: Timo Peltonen, Johannes Lehmuskallio, Donagh Coleman
Leikkaus: Breege Rowley
Äänisuunnittelu: Douglas Murray
Sävellys: Linda Buckley, Keith O’Brien
Tuottajat: Jouko Aaltonen, Martha O'Neill, Beverly Cook
Tuotantoyhtiö: Illume Oy,
Osatuottajat: Wildfire Films, Orchid Pictures
Palkinnot

Grand Prix Cervino Cinemountain Conseil De La Valee -palkinto, Italia, 2009.
Aiheesta muualla

Kivilaitumet-elokuva Suomen Elokuvasäätiön verkkosivustolla
Donagh Colemanin haastattelu London International Documentary Festivalin verkkosivustolla (Arkistoitu – Internet Archive)
illume.fi
wildfirefilms.net
Kehys-Kainuun seutukunta

| Kehys-Kainuun seutukunta |
| --- | --- |

 sijainti 
Väkiluku:  20 021 47:nneksi suurin 31.12.2021 
Kehys-Kainuun seutukunta on yksi Suomen seutukunnista. Se sijaitsee Kainuun maakunnassa. Siihen kuuluu neljä kuntaa, ja Euroopan unionin alueluokitus­järjestelmässä sen LAU 1 (NUTS 4) -numero on 181.
Kunnat

| Vaakuna | Kunta | Väkiluku (2024) | Maapinta- ala km² | Väestön- tiheys (as> /km²) | Kunnallis- vero (2024) | Suomen- kieliset (2023) | Ruotsin- kieliset (2023) | Muun- kieliset (2023) |
| --- | --- | --- | --- | --- | --- | --- | --- | --- |
|  | Hyrynsalmi | 2 010 | 1 421 | 1 | 9 % | 100 % | 0,2 % | 2 % |
|  | Kuhmo | 7 507 | 4 806 | 2 | 9.4 % | 98 % | 0,1 % | 3 % |
|  | Puolanka | 2 354 | 2 461 | 1 | 8.9 % | 97 % | 0,2 % | 3 % |
|  | Suomussalmi | 7 100 | 5 270 | 1 | 8.9 % | 98 % | 0,1 % | 3 % |
|  | yhteensä | 18 971 | 13 959 | 1 |  | 98 % | 0,1 % | 3 % |
Historia

1. tammikuuta 2001 Vaala siirtyi Kajaanin seutukuntaan.
Väestönkehitys

Seuraavassa kuvaajassa on esitetty seutukunnan väestönkehitys viiden vuoden välein vuodesta 1980 lähtien. Käytetty aluejako on 1.1.2023 tilanteen mukainen.
| Kehys-Kainuun seutukunnan väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 37 012 | 37 012 |
| 1985 | 1985 |    | 35 947 | 35 947 |
| 1990 | 1990 |    | 34 073 | 34 073 |
| 1995 | 1995 |    | 32 672 | 32 672 |
| 2000 | 2000 |    | 29 502 | 29 502 |
| 2005 | 2005 |    | 26 846 | 26 846 |
| 2010 | 2010 |    | 24 447 | 24 447 |
| 2015 | 2015 |    | 22 340 | 22 340 |
| 2020 | 2020 |    | 20 326 | 20 326 |
Lähde: Tilastokeskus.
Aiheesta muualla

Hyrynsalmen kunnan kotisivut
Kuhmon kaupungin kotisivut
Puolangan kunnan kotisivut
Suomussalmen kunnan kotisivut
Kainuun maakunnan seutukunnat
Kajaanin seutukunta
Kehys-Kainuun seutukunta
Steve Harvey

| Steve Harvey |
| --- | --- |
 Harvey toukokuussa 2013
Henkilötiedot
Syntynyt: 17. tammikuuta 1957 (ikä 67) Welch, West Virginia, Yhdysvallat
Ammatti:  Näyttelijä Poliittinen aktivisti
Näyttelijä
Aktiivisena:  1996–2014
Aiheesta muualla
www.steveharvey.com
IMDb
Elonet
Broderick Stephen "Steve" Harvey (s. 17. tammikuuta 1957) on yhdysvaltalainen näyttelijä, koomikko, bisnesmies ja viihdyttäjä. Hän juontaa amerikkalaisia tv-ohjelmia The Steve Harvey Morning Show, Family Feud sekä Celebrity Family Feud. Lisäksi Harvey on toiminut Miss Universum -kilpailun juontajana vuosina 2015–2019.
Harvey aloitti uransa koomikkona. Hän veti stand up -komiikkaa 1990-luvun alussa ja juonsi ohjelmia Showtime at the Apollo ja The Steve Harvey Show The WB -televisiokanavalla. Hän osallistui myöhemmin The Original Kings Of Comedy -ohjelmaan Kings Of Comedy Tour -osallistumisen jälkeen. Hän piti viimeisen stand up -show'nsa vuonna 2012. Harvey on ollut Family Feudin sekä Celebrity Family Feudin juontaja vuodesta 2010 alkaen. Hän on myös juontanut ohjelmia Little Big Shots, Little Big Shots Forever Young ja Steve Harvey's Funderdome. Kirjailijana hän on kirjoittanut neljä kirjaa, joista eniten on myyty Act Like a Lady, Think like a Man, joka on julkaistu maaliskuussa 2009.
Aiheesta muualla

Steve Harvey Internet Movie Databasessa. (englanniksi)
Iltatähti

Wikisanakirjassa on tähän liittyvä sananselitys: .
Iltatähti voi tarkoittaa seuraavia asioita:
Iltatähti, Eero Avenin musiikkialbumi vuodelta 1995
Iltatähti (The Evening Star), Robert Harlingin ohjaama elokuva vuodelta 1996
Iltatähti, oululainen urheiluseura
Iltatähti, Yleisradion musiikkiohjelma
iltatähti, Venus-planeetan nimitys
iltatähti, perheen muita lapsia huomattavasti myöhemmin hankittu lapsi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iltatähti”, voi hakea sivunnimihaulla, laajalla sivunnimihaulla tai tekstihaulla.
Hydroksiklorokiini

| --- | --- |


Hydroksiklorokiini
Systemaattinen (IUPAC) nimi
(RS)-2-[{4-[(7-kloorikinolin-4-yyli)amino]pentaani}(etyyli)amino]etanoli
Tunnisteet
CAS-numero: 118-42-3
ATC-koodi: P01BA02
PubChem CID: 3652
DrugBank: DB01611
Kemialliset tiedot
Kaava: C18H26N3ClO 
Moolimassa: 335,872 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 74 %
Metabolia: Hepaattinen
Puoliintumisaika: 32–50 päivää
Ekskreetio: Renaalinen
Terapeuttiset näkökohdat
Raskauskategoria:  D(AU) ?(US) 
Reseptiluokitus:  Prescription Only (S4) (AU)POM (UK)  ?-only(US) vain resepti
Antotapa: oraalinen
Hydroksiklorokiini on klorokiinista johdettu lääke; myyntinimi Oxiklorin­®. Se syntetisoitiin ensimmäisen kerran 1946 lisäämällä klorokiiniin hydroksyyliryhmä.
Hydroksiklorokiini on myrkyllistä, aikuisilla yli 11 g hydroksiklorokiinia aiheuttaa usein kuoleman muutamassa tunnissa.Pienempikin määrä saattaa aiheuttaa häiriöitä sydämeen.
Käyttö

Se on kehitetty alun perin malarialääkkeeksi, mutta sitä käytetään myös nivelreuman hoidossa. Joissakin maissa hydroksiklorokiinia on kokeiltu  COVID-19-koronatapausten hoidossa. WHO on kuitenkin keskeyttänyt kokeet vakavien sivuvaikutusten vuoksi. Yhdysvaltojen presidentin Donald Trumpin on kerrottu käyttäneen ainetta koronavirustartunnan ehkäisemiseen; siitä huolimatta hän ja puolisonsa sairastuivat lokakuun alussa 2020.
Metabolia

Hydroksiklorokiinin  huippupitoisuus seerumissa saavutetaan 1–3 tunnissa lääkkeen ottamisesta. Isot kerta-annokset  (aikuisilla ≥ 11 g hydroksiklorokiinia) aiheuttaa vakavia myrkytysoireita tai kuoleman muutamassa tunnissa. Metabolia tapahtuu pääasiassa maksassa ja erittyminen munuaisten kautta. Hydroksiklorokiinin puoliintumisaika on noin viikko. Vakiintuneelle pitoisuustasolle päästään 3–5 viikon kuluttua hydroksiklorokiinihoidon aloittamisesta.
Kauhukeittiö (kausi 13)

Kauhukeittiö on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 13 ohjelman voittaja pääsi johtamaan atlanticcityläistä miljardin dollarin Gordon Ramsay Pub & Grill -ravintolaa Caesars Atlantic City -kasinohotelliin. Kausi esitettiin Yhdysvalloissa FOX-kanavalla 10. syyskuuta – 19. joulukuuta 2014.
Henkilökunta

Gordon Ramsay, keittiömestari, keittiöpäällikkö ja ohjelman juontaja.
James Avery. apulaiskeittiöpäällikkö/sinisen ryhmän johtaja.
Andrea "Andi" Van Willigan, apulaiskeittiöpäällikkö/punaisen ryhmän johtaja.
Marino Monferrato, hovimestari.
Kilpailijat

Kilpailijat jaettiin joukkueisiin sukupuolen mukaisesti.
Kilpailijat > Sininen joukkue

JP DeDominicis, 28, keittiöpäällikkö.
James "JR" Robinson, 29, yksityiskokki.
Steve Rosenthal, 34, linjastokokki.
Frank Bilotti, 26, apulaiskokki.
Aaron Lhamon, 28, johtava linjastokokki.
Fernando Cruz, 28, apulaiskokki.
Sterling Wright, 40, grillikokki.
Brian "Santos" Santos, 33, apulaiskeittiöpäällikkö.
Bryant Gallaher, 29, johtava linjastokokki.
Kilpailijat > Punainen joukkue

Janai Simpson, 24, juhlakokki.
Denine Giordano, 23, ravintola-alan opiskelija.
Kalen Morgenstern, 32, apulaiskeittiöpäällikkö.
Katie McKeown, 23, linjastokokki.
Ashley Sherman, 29, johtava linjastokokki.
Roe DiLeo, 33, pääkokki.
Jennifer Salhoff, 33, yksityiskokki.
Sade Dancy, 25, johtava linjastokokki.
LaTasha McCutchen, 33, keittiöesimies. (voittaja)
Kilpailijat > Musta joukkue (top 6)

Brian Santos
Roe DiLeo
Jennifer Salhoff
Sade Dancy
Bryant Gallaher
LaTasha McCutchen
Kilpailijat > Finaalin joukkueet

LaTasha McCutchenin joukkue
Ashley Sherman
Fernando Cruz
Roe DiLeo
Sade Dancy
Bryant Gallaherin joukkue
Sterling Wright
Frank Bilotti
Brian Santos
Jennifer Salhoff
Ilajärvi

| Ilajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°15′44″N, 26°18′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Lyömiäiseen 
Järvinumero:  14.179.1.031
Mittaustietoja
Pinnankorkeus:  96,7 m  
Pituus:  720 m  
Leveys:  550 m  
Rantaviiva:  2,225 km  
Pinta-ala:  21,193 ha  
Saaria:  1 
 fiIlajärvi 
Ilajärvi  on Päijät-Hämeessä Heinolassa Hirvisalon kylän lähellä sijaitseva järvi.
Maantietoa

Järven pinta-ala on 21 hehtaaria, se on 700 metriä pitkä ja 550 metriä leveä. Järvellä on kartan mukaan yksi saari.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Järven vedenpinnan korkeus on 96,7 metriä mpy.
Inácio Saure

Inácio Saure (s. 2. maaliskuuta 1960 Balama) on mosambikilainen roomalaiskatolinen piispa. Hän kuuluu Consolata-lähetyssaarnaajiin. Hänet vihittiin papiksi 8. joulukuuta 1998 ja nimitettiin Teten hiippakunnan johtoon 12. huhtikuuta 2011. Piispaksi vihkiminen seurasi 22. toukokuuta. Pääkonsekraattorina toimi Lucio Andrice Muandula, jota avustivat Francisco Chimoio ja Francisco Lerma Martínez. Saure asetettiin virkaansa 5. kesäkuuta.
Iilijärvi (Hämeenlinna, Juntula)

| Iilijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°07′01″N, 24°43′06″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  ei laskuojaa 
Järvinumero:  35.774.1.011
Mittaustietoja
Pinnankorkeus:  119,4 m  
Rantaviiva:  0,902 km  
Pinta-ala:  3,594 ha  
Saaria:  ei saaria 
 fiIilijärvi 
Iilijärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 3,6 hehtaaria ja se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Pyhäjärven alueeseen (35.774) se kuuluu. Järven vedenpinnan korkeus on 119,4 metriä mpy.
Inès Boubakri

| Mitalit | Mitalit | Mitalit |  |
| --- | --- | --- | --- |
|  Inna Deriglazova |  Inna Deriglazova |  Inna Deriglazova |  |
Maa:   Tunisia
Naisten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | floretti |  |
| MM-kilpailut  | MM-kilpailut  | MM-kilpailut  |  |
|  Pronssia | Kazan 2014 | floretti |  |
Inès Boubakri (arab. إيناس بوبكري‎, s. 28. joulukuuta 1988) on tunisialainen florettimiekkailija ja olympiamitalisti.
Boubakri saavutti olympiapronssia Rion olympialaisissa 2016 yksilökilpailussa. MM-tasolla Boubakri ylsi yksilökilpailussa pronssille vuoden 2014 MM-kilpailuissa.
Ranskassa harjoitteleva Boubakri on ensimmäinen tunisialainen miekkailun olympiamitalisti.
Steve Hillage

Hillage lavalla Gongin kanssa vuonna 1974
Stephen "Steve" Simpson Hillage (s. 2. elokuuta 1951 Lontoo) on brittiläinen muusikko, joka soittaa pääasiassa kitaraa. Hän aloitti varsin kokeellisen ja psykedeelisen uransa 1960-luvun lopulla ja on ollut tekemisissä muun muassa progressiivisen rockin niin sanotun Canterburyn koulukunnan ja elektronisen tanssimusiikin kanssa. Erilaisten sooloprojektiensa lisäksi hän on vaikuttanut esimerkiksi yhtyeissä Gong ja System 7.
Diskografia > Sooloalbumit

Fish Rising (1975)
L (1976)
Motivation Radio (1977)
Green (1978)
Live Herald (1979)
Rainbow Dome Musick (1979)
Open (1979)
For To Next / And Not Or (1983)
BBC Radio 1 Live (1994)
Live at Deeply Vale Festival 1978 (2004)
Aiheesta muualla

Kuvia tai muita tiedostoja aiheesta Steve Hillage Wikimedia Commonsissa
Planet Gong: Steve Hillage (Arkistoitu – Internet Archive) (englanniksi)
Steve Hillage Discogs-sivustolla (englanniksi)
Iilijärvi (Hämeenlinna, Tuulos)

| Iilijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′49″N, 24°50′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  metsäoja Oksjärveen 
Järvinumero:  35.788.1.010
Mittaustietoja
Pinnankorkeus:  135,2 m  
Rantaviiva:  0,391 km  
Pinta-ala:  1,003 ha  
Saaria:  ei saaria 
 fiIilijärvi 
Iilijärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 1,0 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 400 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Pitkälänojan valuma-alueeseen (35.788) se kuuluu. Järven vedenpinnan korkeus on 135,2 metriä mpy.
Stellenboschin yliopisto

| Stellenboschin yliopisto> Universiteit van Stellenbosch   Stellenbosch University |
| --- | --- |

Motto:  Pectora roborant cultus recti
Perustettu:  1866
Tyyppi:  julkinen
Henkilökunta:  2 352
Opiskelijoita:  22 569
Sijainti:  Stellenbosch, Länsi-Kap  Etelä-Afrikka
Maskotti:  Orava
Sivusto:  http://www.sun.ac.za/
Stellenboschin yliopisto
Stellenboschin yliopiston lääketieteellisen tiedekunnan kampus.
Stellenboschin yliopisto (afrikaansiksi Universiteit van Stellenbosch, engl. Stellenbosch University) on julkinen yliopisto Stellenboschin kaupungissa, Etelä-Afrikan Länsi-Kapin provinssissa. Kymmenen eri tiedekuntaa omaavan yliopiston pääkieli on afrikaans, mutta myös englannilla on hyvin vahva asema.
Historia

Yliopiston perustamisvuotena pidetään vuotta 1866, jolloin Stellenbosch Gymnasium aloitti toimintansa 1. maaliskuuta. Stellenbosch Gymnasium muuttui Stellenbosch Collegeksi vuonna 1881 ja vuonna 1887 college vaihtoi nimensä Victoria Collegeksi. Saatuaan yliopisto-statuksen 2. huhtikuuta vuonna 1918 oppilaitos sai nykyisen nimensä.
Opiskelijat

Vuonna 2006 yliopistossa opiskeli 22 569 opiskelijaa. Lähes 60 prosentilla opiskelijoista oli kotikielenään afrikaans ja noin 33 prosentilla englanti. Liki 72 prosenttia opiskelijoista oli valkoihoisia.
Aiheesta muualla

Wikimedia Commonsissa on kuvia tai muita tiedostoja aiheesta .
Stellenbosch University - virallinen sivusto
Stellenbosch University Library Wiki (Libopedia)
SUNScholar -  Stellenbosch Universityn avoin tietokanta tutkimuksestaan
SUNJournals - Stellenbosch Universityn lehtiä
Huulilävistys

Huulilävistys on lävistys, joka sijaitsee ylä- tai alahuulessa tai niiden alueella.
Huulilävistystyypit

Labret
Medusa
Madonna/marilyn/crawford
Pystysuora labret
Vertical medusa/jestrum
Snake bites
Spider bites
Angel bites
Dolphin bites
Cyber bites
Canine bites
Shark bites
Dahlia bites
Huulilävistyksen tekeminen

Huulilävistys tehdään steriilillä neulalla, jonka koko riippuu halutun korun paksuudesta. Koruna käytetään tyypillisesti rengasta tai tappia, jonka koko on 16 g (1,2 mm), 14 g (1,6 mm) tai suurempi. Lävistyksen jälkeisen turvotuksen vuoksi huuleen voidaan asettaa ensin pidempi tappi, joka vaihdetaan lyhyempään turvotuksen laskettua.
Lävistystä ei riskien vuoksi suositella tehtäväksi itse tai epähygieenisissä olosuhteissa, kuten festivaaleilla tai uimarannoilla.
Huulilävistys paranee noin 4–5 viikossa.
Huulilävistyksen riskit

Kuten kaikilla muillakin lävistyksillä, huulilävistyksellä on riski tulehtua, kasvattaa arpikudosta tai keloidia. Huulilävistyksellä on harvinainen riski vaurioittaa hampaita ja ikeniä. Tietyt korumateriaalit aiheuttavat hampaiden kiillevaurioita, ja jos korun alueelle osuu isku, se voi lohkaista hampaita. Lävistys voi ärsyttää ikeniä ja aiheuttaa niiden vetäytymistä, vain jos korua ei heti sen hankkiessa hoideta hyvin. Usein ongelma saadaan poistettua vaihtamalla koru sopivampaan, mutta toisinaan huulikoru täytyy poistaa lisävaurioiden välttämiseksi. Huulikoru voi myös revetä huulesta, jolloin huuleen jää suuri arpi.
Aiheesta muualla

Kuvia tai muita tiedostoja aiheesta Huulilävistys Wikimedia Commonsissa
Ilmari Pakarinen

| Ilmari Pakarinen |
| --- | --- |
 Ilmari Pakarinen vuonna 1936.
Henkilötiedot
Syntynyt: 12. syyskuuta 1910 Viipuri
Kuollut: 6. joulukuuta 1987 (77 vuotta) Gold Coast, Australia
Kansalaisuus:   Suomi
Uran tiedot
Laji:  telinevoimistelu
| Mitalit> Maa:   Suomi.Miesten telinevoimistelu. Olympialaiset  | Mitalit> Maa:   Suomi.Miesten telinevoimistelu. Olympialaiset  | Mitalit> Maa:   Suomi.Miesten telinevoimistelu. Olympialaiset  | Maa:   Suomi> Miesten telinevoimistelu. |
| --- | --- | --- | --- |
|  Pronssia | Los Angeles 1932 | joukkuekilpailu |  |
|  Pronssia | Berliini 1936 | joukkuekilpailu |  |
Veikko Ilmari Pakarinen (12. syyskuuta 1910 Viipuri – 6. joulukuuta 1987 Gold Coast, Australia) oli suomalainen telinevoimistelija ja olympiamitalisti.
Pakarinen kehitti rekillä uuden liikkeen, ns. selinpuolijättiläisen, joka tunnettiin nimellä "Pakarinenswäng".
Viipurissa ennen sotia Pakarinen työskenteli vaatekauppiaana yhdessä nyrkkeilijä Valle Reskon kanssa (Herrain vaatehtimo Resko & Pakarinen). Sotien jälkeen Pakarisella oli oma vaatekauppa Jyväskylässä. Hän muutti perheineen 1959 Australiaan ja työskenteli siellä muurausurakoitsijana.
Ilmari Pakarisen poika John (Juha) Pakarinen (s. 23.7.1942 Jyväskylä) oli Australian maajoukkueessa uimahyppääjänä. Kansainyhteisön kisoissa Perthissä 1962 hän oli ponnahduslaudalla kuudes.
Olympiasaavutuksia

Olympiapronssia Los Angelesissa 1932 (voimistelun joukkuekilpailu)
Olympiapronssia Berliinissä 1936 (voimistelun joukkuekilpailu)
Lisäksi 1932 rekillä neljäs, hevosella kahdeksas ja 1936 rekillä kuudes
MM-kilpailuissa 1934 hevosella neljäs
Suomen mestari rekillä 1933 ja 1935, hevosella ja nojapuilla 1935
Aiheesta muualla

Leike: Suomen voimistelijat Los Angelesin kisoissa
Inês Pereira

Maalivahti Inês Pereira torjumassa laukausta maaottelussa Yhdysvaltoja vastaan syyskuussa 2019.
Inês Teixeira Pereira (s. 26. toukokuuta 1999) on portugalilainen jalkapalloilija. Hän on pelipaikaltaan maalivahti. Hän on pelannut Portugalin naisten maajoukkueessa ennen vuoden 2022 EM-kilpailuja 29 maaottelua. Hän pelasi ensimmäisen naisten maaottelunsa tammikuussa 2018.
Pereira edustaa sveitsiläisseura Servetteä, johon hän siirtyi vuonna 2021 kotimaansa Sportingista.